cyanic-selkie/wikianc huggingface dataset:
Թեն (երգիչ)
2016—2018: Դեբյուտ, NCT, Hit The Stage, և առաջին սինգլը
2017 թվականի ապրիլի 7-ին հայտարարվեց, որ Թենը SM Entertainment-ի՝ SM The Performance պարող թիմի անդամ է։
Թենը եզրափակեց նախագծային ալբոմը իր «New Heroes» սինգլով, 2018 թվականի ապրիլի 6-ին։
2019—ներկա։ WayV, SuperM
2018-ի դեկտեմբերի 31-ին հայտարարվեց նոր բոյ բենդ WayV-ն, որը ղեկավարվում է Label V-ի կողմից, ստեղծված և հիմնված է Չինաստանում։ Խումբը բաղկացած է Կունից, Վինվինից, Թենից, Լուկասից, Հենդրիից, Շիաոջունից և Յանյանից։ Նրանք պաշտոնապես հանդես եկան 2019-ի հունվարի 17-ին իրենց առաջին դեբյուտային EP՝ The Vision-ով, որը NCT 127-ի «Regular»-ը օգտագործեցին որպես գլխավոր սինգլ ։
2019-ի օգոստոսի 8-ին հայտարարվեց, որ Թենը կմիանա Shinee-ի Թեմին-ին, EXO-ի Բեքհյոն-ին և Քայի-ին, NCT 127-ի Թեյոնգ-ին և Մարկ Լե-ին, և WayV-ի Լուկաս-ին՝ SM- ի կողմից ստեղծված քեյ-փոփ խմբում, որը կոչվում է SuperM : SuperM-ը թողարկեց իրենց դեբյուտային EP-ն 2019 թվականի հոկտեմբերի 4-ին և դառձավ առաջին քեյ-փոփ խումբը, ով Billboard 200-ում առաջին տեղը զբաղեցրեց դեբյուտային ալբոմով   ։
Արտաքին հղումներ
Կատեգորիա:Թաիլանդցի երգիչներ Կատեգորիա:Չինացի երգիչներ
Դուիս
Դուիս (დუისი, (Дуй-Юрт )), գյուղ Վրաստանում։ Գտնվում Կախեթի մարզի Ախմետայի շրջանում։
Դիրք
Գյուղը գտնվում է ծովի մակարդակից 640 մ բարձրության վրա։ Շրջկենտրոն Ախմետայից հեռու է 17 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2354 մարդ, հիմնականում՝ կիստիններ ու չեչեններ։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Կրիմուլդայի շրջան
Կրիմուլդայի շրջան (Krimuldas novads), վարչատարածքային միավոր Լատվիայի կենտրոնական մասում, գտնվում է պատմական Վիձեմե մարզում։ Երկրամասն ներառում է երկու շրջաններ։ Վարչական կենտրոնը համարվում է Ռագանա գյուղը։
Սահմանակից է Սեյայի, Պարգաույայի, Լիգատնեի, Սիգուլդայի և Ինչուկալնսի շրջաններին։
2010 թվականի հունվարի 1-ի տվյալներով բնակչությունը կազմել է 5.778 մարդ ։ Տարածքի մակերեսը կազմում է 339.1 կմ² ։
Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ ՝
Արտաքին հղումներ
Կատեգորիա:Լատվիայի շրջաններ Կատեգորիա:Լատվիայի բնակչություն Կատեգորիա:Լատվիայի բնակավայրեր Կատեգորիա:2009 հիմնադրումներ Լատվիայում
Խան Շեյխունի շրջան
Վարչական կենտրոնն է Խան Շեյխուն քաղաքը։ 2004 թվականի մարդահամարի տվյալներով շրջանը ունի 50,469 բնակչություն ։ Տարածքը կազմում է 202.98 կմ²։
Ծանոթագրություններ
Կատեգորիա:Սիրիայի շրջաններ Կատեգորիա:Մաարրաթ ալ-Նումանի գավառ
FOX (այլ կիրառումներ)
FOX, կարող է վերաբերել՝
Քորի Մոնթեյթ
Քորի Ալան Մայքլ Մոնթեյթ (Cory Allan Michael Monteith, ), կանադացի դերասան և երաժիշտ, որն առավել հայտնի է «Glee» ամերիկյան հեռուստասերիալում խաղացած Ֆին Հադսոնի դերով։
Վաղ տարիներ
Քորի Մոնթեյթը ծնվել է 1982 թվականի մայիսի 11-ին Կանադայի Ալբերտա նահանգի Կալգարի քաղաքում՝ Էն Մաքգրեգորի և Ջո Մոնթեյթի ընտանիքում և մեծացել է Վիկտորիայում (Բրիտանական Կոլումբիա)։ Ծնողները բաժանվել են, երբ Քորին յոթ տարեկան էր, և նա կրտսեր եղբոր՝ Շոնի հետ միասին ապրել է մոր հետ։ 9-րդ դասարանից հետո լքել է դպրոցը և երբեք չի սովորել քոլեջում։ Սակայն 2011 թվականի գարնանը, այնուամենայնիվ, Վիկտորիա քաղաքի այլընտրանքային դպրոցներից մեկում ստացել է դիպլոմ ։ Վերջին տարիներին դերասանը ապրել է Լոս Անջելեսում, որտեղ նկարահանվել է «Glee» սերիալում։
Կարիերա
2004 թվականից Մոնթեյթը կինոյում և հեռուստատեսությունում խաղացել է շուրջ 30 դեր։ Նա նկարահանվել է «Աստղային դարպասներ։ Ատլանտիդա», «Աստղային դարպասներ։ ԱԳ-1», «Գերբնական», «Սմոլվիլի գաղտնիքը», «Կայլ XY», «Ֆլեշ Գորդոն» սերիալներում, «Վերջնական նպատակակետ 3», «Սպիտակ աղմուկ 2։ Ճառագայթում», «Անտեսանելին», «Գազան» ֆիլմերում և այլն։
Դերասանին լայն ճանաչում է բերել 2009 թվականից Ռայան Մերֆիի «Glee» հանրաճանաչ սերիալում խաղացած ֆուտբոլային ակումբի անդամի և դպրոցական երգչախմբի մենակատարի դերը։
Մոնթեյթը նաև բախագործիքների երաժիշտ է և «Bonnie Dune» երաժշտական խմբի (ստեղծվել է 2005 թվականին) բեք վոկալիստ ։
Հասարակական գործունեություն
2011 թվականի հունիսին Մոնթեյթը միացել է դերասաններ Ջոշ Հաթչերսոնին և Էվան Ջոգիայի և դարձել Straight But Not Narrow արշավի դեմքը՝ ուղղված հոմոֆոբիայի դեմ պայքարին և հետերոսեքսուալ դեռահասների շրջանում սեռական փոքրամասնությունների հանդեպ հանդուրժողականության բարձրացմանը  ։
2011 թվականին Քորին, ինչպես նաև «Glee» սերիալից նրա մի քանի պաշտոնակիցներ միացել են The Young Storytellers Foundation բարեգործական կազմակերպությանը, որտեղ տարբեր հանրային ամերիկյան դպրոցների երեխաներ կարող էին գրել իրենց սեփական պատմությունները և տեսնել, թե ինչպես են դրանք կյանքի կոչվում տարբեր ելույթներում։
2012 թվականի մայիսին Քորի Մոնթեյթը Ռիչարդ Բրենսոնի հետ միասին նվիրաբերել է 25 000 դոլար և միացել Project Limelight անվամբ բարեգործական կազմակերպությանը, որն իր մեջ ներառել է կյանքին վտանգ սպառնացող երեխաների համար տարաբնույթ անվճար ծրագրեր։ Այդ ծրագրերը ներառում էին գիտելիքներ ստեղծագործության, երաժշտության, թատրոնի, երգեցողության և այլնի մասին։
Ավելի ուշ՝ 2012 թվականին, Քորի Մոնթեյթը հաճախել է «11th Annual Chrysalis Butterfly Ball», որտեղ գտնվել է իր ընկերուհու՝ «Glee» հեռուստասերիալի խաղընկեր Լիա Միշելի ուղեկցությամբ։ 11th Annual Chrysalis Butterfly Ball-ը անցկացվել է «Chrysalis» ոչ առևտրական բարեգործական կազմակերպության պատվին, որը զբաղվում է անտուն կարիքավոր անձանց օգնությամբ՝ նրանց տրամադրելով անհրաժեշտ ռեսուրսներ և աջակցություն՝ աշխատանք և բնակավայր գտնելու համար։
Անձնական կյանք
2011 թվականի հունիսից հանդիպել է Մելորի Մատոշի հետ ։
2012 թվականի հունվարին Քորին հաստատել է, որ հանդիպում է «Glee» սերիալի խաղընկեր Լիա Միշելի հետ ։
Թմրանյութի հետ խնդիրներ և մահ
Քորին վաղ մանկությունից խնդիրներ է ունեցել թմրանյութի հետ։ Դերասանի խոստովանությամբ արդեն 19 տարեկանում նա «համտեսել» է ամեն ինչ։ Անհանգստանալով նրա կյանքի համար՝ գործին միջամտել են ընկերներն ու մայրը։ Եվ հենց այդ ժամանակ նա առաջին անգամ գնացել է վերականգնողական կենտրոն, սակայն վերադառնալուց հետո շարունակել է անել այն, ինչ անում էր։ Այն բանից հետո, երբ Քորին հերթական անգամ իր ընտանիքի անդամներից մեկից գողացել է խոշոր գումար, նրան ներկայացվել է վերջնագիր. կամ այդ միջադեպի մասին կհայտնեն ոստիկանությանը, կամ նա կհրաժարվի թմրանյութերից։ «Ես գիտեի, որ ինձ կբռնեն, բայց ես այնպիսի հուսահատության մեջ էի, որ ինձ ոչինչ չէր անհանգստացում։ Դա օգնության ճիչ էր։ Եվ երբ նրանք ամեն ինչ իմացան, ես ասեցի այո, դա ես եմ արել։ Եվ դա եղել է առաջին ճշմարիտ բանը, որ ես ասել եմ վերջին տարիներին։»,- ասել է նա։ Մոնթեյթը ընտանիքի բարեկամի հետ տեղափոխվել է Նանայմո կանադական քաղաք և ստացել տանիքագործի աշխատանք՝ սկսելով կյանքի վերականգնողական ընթացքը ։
2013 թվականի հուլիսի 13-ին Մոնթեյթին գտել են մահացած Վանկուվերի «Pacific Rim Hotel» հյուրանոցի 21-րդ հարկի իր համարում։ Մարմինը գտել են հյուրանոցի աշխատողները մոտավորապես կեսօրին (տեղի ժամով) ։ Հերձումը ցույց է տվել, որ մահվան պատճառը դարձել է ալկոհոլի հետ գործածված հերոինի խառնուրդից հետո առաջացած օրգանիզմի թունավորումը ։ Մահվանից երեք ամիս առաջ Մոնթեյթը դիմել է վերականգնողական կենտրոն՝ թմրանյութերի կախվածությունից ազատվելու համար, որտեղից դուրս է եկել ապրիլի 26-ին ։ Հուլիսի 16-ին՝ հարազատների համար հրաժեշտի արարողությունից հետո, Մոնթեյթի մարմինը դիակիզվել է ։
Ծանոթագրություններ
Կատեգորիա:Մայիսի 11 ծնունդներ Կատեգորիա:1982 ծնունդներ Կատեգորիա:Հուլիսի 13 մահեր Կատեգորիա:2013 մահեր Կատեգորիա:Կանադացի դերասաններ Կատեգորիա:Կանադացի հեռուստատեսային դերասաններ Կատեգորիա:21-րդ դարի երգիչներ Կատեգորիա:Կանադացի երաժիշտներ
Հեմիշ Լինքլեյթեր
Հեմիշ Լինքլեյթեր (Hamish Linklater, ), թատրոնի, կինոյի և հեռուստատեսության ամերիկացի դերասան։
Կենսագրություն
Հեմիշը դաստիարակվել է միայնակ մոր կողմից ։ Մայրը՝ Քրիստին Լինքլեյթերն է՝ վոկալի հանրահայտ ուսուցիչ և Shakespeare & Company թատերական խմբի հիմնադիրներից մեկը։ Հեմիշի մանկությունն անցել է թատերական խմբակներում, արդեն ինը տարեկան հասակում նա առաջին անգամ հանդես է եկել թատերական բեմում։ 1996 թվականին Թոմ Սոյերի «Հեքլբերի Ֆինի արկածները» թատերական ներկայացման մեջ նրա դերից է սկսվել Լինքլեյթերի պրոֆեսիոնալ դերասանական կարիերան։ 1998 թվականին նա արժանացել է բարձր գնահատականների The Acting Company թատերական խմբում շեքսպիրյան «Ռոմեո և Ջուլիետ» պիեսի բեմականացմանը մասնակցելու և «Սիրո կրակ» անտոլոգիային մասնակցելու համար Նյու Յորքի և Լոնդոնի թատերական բեմերում։ Նույն 1998 թվականին Լինքլեյթերը դագաղ փորողի դերն է կատարել «Հիդրիոտաֆիա կամ բժիշկ Բրաունի մահը» ներկայացման մեջ Կալիֆորնիայի Բերքլիի թատերական խմբի հետ միասին։ Ապա նա գլխավոր դերեր է կատարել շեքսպիրյան դասական «Չափը չափի համար» և «Ամառային գիշերվա քունը» ներկայացումներում, որ բեմադրվել են Փիթեր Հոլի կողմից Ամանսոնսյան թատրոնում, Լոս Անջելեսում։ 1999-2000 թվականներին Լինքլեյթերը խաղացել է Լաերտի դերը «Համլետում», որը բեմադրվել է Նյու Յորքի Շեքսպիրյան փառատոնի կողմից ։
2000 թվականին թողարկվել է Լինքլեյթերի մասնակցությամբ առաջին գեղարվեստական ֆիլմը անկախ «Գրուվ» ֆիլմը, որը պատմում է Սան Ֆրանցիսկոյի ստորգետնյա ռեյվ-բեմի մասին։ Ֆիլմում Հեմիշը կատարել է Դևիդի դերը, ով ամաչկոտ գրող է, ով առաջին անգամ ընկղմվում է երեկույթների մթնոլորտ ։ Նույն թվականի աշնանը Լինքլեյթերը ստանում է գլխավոր դերերից մեկը բժշկական «Գիդեոնի կնքումը» հեռուստասերիալում, որը մնաց ABC հեռուստաալիքի եթերում միայն մեկ եթերաշրջան ։
Մեծ ճանաչում է Լինքլեյթերը ձեռք բերել՝ շնորհիվ CBS-ի եթերում հեռարձակվող «Հին Քրիստինի նոր արկածները» սիթքոմի, որտեղ նա հինգ եթերաշրջան շարունակ՝ 2006 թվականից մինչև 2010 թվականը, խաղացել է Մեյուի՝ գլխավոր հերոսուհու, որի դերը կատարել է Ջուլիա Լուիս-Դրեյֆուսը, եղբոր դերը ։ Որպես հրավիրյալ դերասան՝ Լինքլեյթերը նկարահանվել է «Ամերիկյան երազանքներ» (2004), «Մահացած մինչև պահանջը» (2007), «Հիմարիկ» (2009), «Այդ սարսափելի «Р» տառը» (2012), «Լավ կին» (2012—2013) և մի շարք այլ հեռուստասերիալներում։
2011 թվականին Լինքլեյթերը ստացել է Obie մրցանակը օֆֆ-բրոդվեյան «Ստի դպրոց» ներկայացման մեջ ։ Նույն թվականին նա առաջին անգամ հանդես է եկել Բրոդվեյում 1Սեմինար» ներկայացման ժամանակ, որտեղ խաղացել է գլխավոր դերերից մեկը՝ Ալան Ռիքման ի, Ջերի Օ’Քոնելի և Լիլի Ռեյբի հետ միասին ։
Անձնական կյանք
2002 թվականի հունվարի 21-ին Լինքլեյթերը ամուսնացել է դրամատուրգ և սցենարիստ Ջեսիկա Գոլդբերգի հետ։ Հարսանիքն անցել է նյույորքյան Սենտ-Կլեմենտս թատրոնում, որտեղ Հեմիշն այդ ժամանակ խաղում էր «Լավ գործ» բեմադրության մեջ, որը գրել է Գոլդբերգը ։ 2007 թվականի մարտի 11-ին զույգն ունեցավ դուստր, որին անվանակոչեցին Լյուսինդա Ռոուզ Լինքլեյթեր ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի սցենարիստներ
Սիրիայի գավառներ
Սիրիայի գավառներ կամ Սիրիայի մինտականեր (مناطق سوريا` մանատիկ սուրիյա), Սիրիայի Արաբական Հանրապետության վարչական միավորներ՝ թվով 65, որոնք ընդգրկված են 14 մարզերում կամ մուհաֆազաներում (محافظات سوريا` մուհաֆազաթ սուրիյա)։ Մինտակաները բաժանված են 284 շրջանների կամ նահիյաների (نواحي سوريا` նաուահի սուրիյա) ։ Գավառների կենտրոնները ունեն միևնույն անվանումը, ինչ մարզերը, բացի Սիմեոն լեռան և Ռիֆ Դիմաշկ գավառներից որոնց վարչական կենտրոնն Սիրիայի ամենխոշոր Հալեպ և Դամասկոս քաղաքներն են։
Գավառներն ու շրջանները ղեկավարում են մարզպետների կողմից նշանակված անձինք, որոնց առաջադրումը թույլատրել է ներքին գործերի նախարարը։ Նշանակված ղեկավարները աշխատում են ժողովրդի կողմից ընտրված խորհրդի անդամների հետ հասարակական կարիքները հոգալու համար և հանդիսանում են միջնորդ կենտրոնական իշխանության ու տեղական առաջնորդների միջև։ Սիրիայի երկու գավառներ, որոնք մտնում են Ալ-Կունեյտրայի մարզի մեջ, բռնազավթված են Իսրայելի կողմից և գտնվում են վերջինիս վերահսկողության տակ 1967 թվականի պատերազմից ի վեր։
Գավառներ
Սիրիայի մարզերը իրենց գավառներով՝ բացի Դամասկոսի մարզից։
Սինջարի շրջան
Սինջարի շրջան,  (ناحية سنجار )՝ Սիրիայի Արաբական Հանրապետության շրջանի կարգավիճակ ունեցող վարչական միավոր Իդլիբի մարզում ։ Հանդիսանում է Մաարրաթ ալ-Նումանի գավառի վեց շրջաններից մեկը։
Վարչական կենտրոնն է Սինջար քաղաքը։ 2004 թվականի մարդահամարի տվյալներով շրջանը ունի 33,721 բնակչություն ։ Տարածքը կազմում է 590.03 կմ²։
Ծանոթագրություններ
Կատեգորիա:Սիրիայի շրջաններ Կատեգորիա:Մաարրաթ ալ-Նումանի գավառ
Օժիո
Օժիո  (ოჟიო), գյուղ Վրաստանում: Գտնվում է Կախեթի մարզի Ախմետայի շրջանում:
Դիրք
Օժիո գյուղը գտնվում է 520 մ բարձրության վրա՝ շրջկենտրոն Ախմետայից 17 կմ բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 680 մարդ :
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Կլարա Յոհանսոն
Կլարա Էլիզաբետ Յոհանսոն (Klara Elisabeth Johanson, ), շվեդ գրաքննադատ, էսսեիստ, հասարակական գործիչ։ Սկզբում գրել է ամսագրերի և թերթերի համար, նախքան իր գործընկերոջ հետ հինգ տարի շարունակ Ֆրեդրիկա Բրեմերի նամակագրությունը համակարգելը։
Կենսագրություն
Կլարա Յոհանսոնը ծնվել է 1875 թվականին, Հալմստադում` գլխարկ կարող և մորթեգործ վարպետ Ալեքսանդր Յոհանսոնի (Alexander Johanson) և Աննա Քրիստինա Յոհանսոնի (Anna Christina Johanson) ընտանիքում։ Կլարան դարձել է Հալմստադից առաջին կինը, ով հանձնել է ավագ միջնակարգ դպրոցի ավարտական քննությունները (1894) ։ Ուսումը շարունակել է Ուփսալայի համալսարանում և 1897 թվականին ստացել հումանիտար գիտությունների մագիստրոսի կոչում։ Այնուհետև տեղափոխվել է Ստոկհոլմ, որտեղ նշանակվել  է Dagny ամսագրի խմբագրի տեղակալի պաշտոնում, որը հիմնադրվել էր Ֆրեդերիկ Բրեմերի ասոցիացիայի (Fredrika Bremer Förbundet, FBF) կողմից։ 1901 թվականին տեղափոխվել է Stockholms Dagblad հրատարակություն, որտեղ զբաղվել է գրաքննադատությամբ և հրապարակել զավեշտական պատմություններ Հեկ Լեբեր կեղծանունով ։ Յոհանսոնը թերթի համար գրել է մինչև 1912 թվականը։ Ժամանակակիցները Կլարային բնութագրում են որպես «Շվեդիայի առավել պերճախոս քննադատ, որն ունի բարձր գեղագիտական զգայունություն» ։
1907 թվականին Յոհանսոնը հրատարակել է իր սեփական «Ներքին աշխարհ» (Den undre världen) գիրքը, որը ստացել էր հակասական արձագանքներ ։ 1915-1920 թվականներին նա իր գործընկեր Էլլեն Կլեմանի հետ միասին հրատարակել է Ֆրեդրիկ Բրեմերի նամակները չորս հատորով ։ 1924 թվականին Յոհանսոնը և Կլեմանը ծանոթացել են մեկ այլ զույգի՝ քանդակագործ Սիգրիդ Ֆրիդմանի և իր գործընկեր Ռագնհիլդ Բարկմանի հետ։ Չորս կանայք ընկերներ են դարձել և հաճախ ամառն անցկացրել միասին ։ Յոհանսոնը հետագայում գիրք է գրել Ֆրիդմանի մասին ։ Կլարային են վերագրում նաև Շվեդիայում ամերիկյան գրականության առաջխաղացումը, շվեդական մամուլում  1916 թվականին հրատարակված Յոհանսոնի օրագրի գրառումները ամերիկացի բանաստեղծուհի Էմիլի Դիքինսոնի մասին ։ Կլարան թարգմանել է նաև մի քանի այլ հեղինակների, այդ թվում՝ Անրի-Ֆրեդերիկ Ամիելին  և Ռոզա Մայռեդերին ։
Իր լրագրողական գործունեության ընթացքում Յոհանսոնը հրատարակել է ստեղծագործությունների մի քանի ժողովածու, որոնք հիմնականում վերաբերել են գրականությանը։ 1948 թվականին` նրա մահից հետո, Նիլս Աֆզելիուսը հրատարակել է Յոհանսոնի ստեղծագործությունների երեք ժողովածու ։
Մալքոլմ Յանգ
Մալքոլմ Միթչել Յանգ (Malcolm Mitchell Young, ), ռոք երաժիշտ, հայտնի է որպես ավստրալիական AC/DC ռոք խմբի հիմնադիր և ռիթմի կիթառահար։
Նախքան AC/DC
Մալքոլմի ծնողները՝ Ուիլյամը և Մարգարետը, արտագաղթել էին Գլազգոյից Սիդնեյ, Ավստրալիա 1963 թվականին իրենց երեխաների՝ Ջորջի, Մարգարետի, Մալքոլմի և Անգուսի հետ, մեծ որդոդուն՝ Ալեքսին, թողնելով Մեծ Բրիտանիայում։ Վերջիվերջո նրանք բնակություն են հաստատում Բերվուդում՝ Սիդնեյի արվարձանում։
Ջորջ Յանգը հիմնադրել է Easybeats ռոք խումբը։ 1965-1968 թվականներին խումբը զբաղեցրել է առաջին հորիզոնականները ավստրալիական գծապատկերներում։ Ջորջը նաև հասել է միջազգային հաջողության «Friday On My Mind»-ում։ Մալքոլմը սկսել է նվագել «The Velvet Underground» խմբում Նյուքասլից, Նոր Հարավային Ուելսից։ Նրանք նվագել են T. Rex և The Rolling Stones երգերի քավր տարբերակներում։ Նրա եղբայրը՝ Անգուսը, սկսել էր նվագել մեկ այլ խմբում՝ Kentuckee անվանմամբ։
AC/DC
1980 թվականը խմբի համար դարձավ շրջադարձային, չնայած այն սկսվեց ծանր և ողբերգական՝ Բոն Սքոթը սպանվեց նոր նյութի աշխատանքի եռուն շրջանում, որը կասկածի տակ դրեց կոլեկտիվի հետագա գոյությունը։ Չնայած կորստին, խումբը չբաժանվեց, բացի այդ, Սքոթին փոխարինելով Բրայան Ջոնսոնով, այնումանեայնիվ AC/DC-ն թողարկեց Back in Black ալբոմը, որի փայլուն հաջողության շնորհիվ խումբը ձեռք բերեց համաշխարհային ճանաչում և խմբին բերեց առաջին գիծ այնպիսի կատարողների հետ, ինչպիսիք էին Լեդ Զափելինը և Բլեք Սաբաթը։ Այդ ռելիզը, ամենահաջողվածը խմբի պատմության մեջ, զբաղեցնում է 2-րդ հորիզոնականը աշխարհի ամենաշատ վաճառված ալբոների ցանկ(այս պահին վաճառված է ավելի քան 49 միլիոն օրինակ) ։
Մալքոլմը բաց է թողնում 1988 թվականի տուրը ալկոհոլի խնդրի պատճառով։ Այդ պատճառը եղել է գաղտնի. պաշտոնական տարբերակներով նա բաց է թողել տուրը որդու հիվանդության պատճառով։ Ի վերջո, Մալքոլմը պայքարում է ալկոհոլի դեմ և վերադառնում խումբ։ Մալքոլմի բացակայության ժամանակ նրան փոխարինում է եղբորորդի Սթիվին։ Հետաքրքիր է, որ անգամ տարիքային տարբերությանը (3 տարի), շատ երկրպագուներ նույնիսկ չեն նկատում կիթառահարի փոխարինումը։
Իր կարիերայի վաղ փուլում Մալքոլմը ամուսնանում է Լինդայի հետ, որից ունենում է դուստր Կարին (ծնվել է Back In Black-ի ձայնագրումների ժամանակ) և որդի Ռոսին՝ լույս աշխարհ եկած 1982 թվականին։ Մալքոլմը կյանքի մեծ մասն անց է կացնում Մեծ Բրիտանիայում՝ վերադառնալով միայն «Oncaparinga» (նրա տունը Սիդնեյում) Ծննդյան տոներին։
Մալքոլմ Յանգը ընդգրկված է եղել «Ով կա Ավստրալիայում» հրատարակությունում 2004-2005 թվականներին։
Հիվանդություն և մահ
Վերջին անգամ խմբի հետ ելույթ է ունեցել «Black Ice» տուրի եզրափակիչ համերգի ժամանակ Բիլբաոում 2010 թվականին։ 2014 թվականի ապրիլին առողջական խնդրի պատճառով պաշտոնապաես դադարեցրել է խմբում մասնակցությունը ։
2014 թվականի սեպտեմբերին Մալքոլմի ընտանիքը հաստատում է, որ նա տառապում է մարազմով՝ ուղեղի հիվանդությամբ, ինչը հանգեցնում է հիշողության և մտավոր գործառույթների անբավարարության ։
Անանուն հեղինակը, ով մտերիմ էր Յանգի ընտանիքի հետ, ասել է. «Եթե դուք լինեիք նրա հետ մի սենյակում, դուրս գայիք և մեկ րոպե անց վերադառնայիք, ապա նա չէր հիշի, թե ով եք դուք։ Նա լիովին կորցրել է հիշողությունը» ։
2017 թվականի նոյեմբերի 18-ին, երկարատև հիվանդությունից հետո, Մալքոլմը մահանում է ընտանիքի շրջապատում՝ մեկ ամիս ավել ապրելով մեծ եղբայր Ջորջից։
Ժառանգություն և ազդեցություն
1960 և 1970-ական թվականներին ռոքնռոլի և բլյուզ-ռոքի ազդեցության տակ Մալքոլմը համարվել է «ճակատագրական» ռիթմի կիթառի վառ ներկայացուցիչ։
Յանգի մասին գրվել է երգ (և ալբոմ) ավստրալիական փանկ ռոք խմբի կողմից. «Forever Malcolm Young»-ը։
Guitar Player ամսագիրը հայտարարել է, որ Մալքոլմի տեխնիկայի գաղտնիքը բաց մասնիկների միջոցով ցածր ծանրաբեռնվածությամբ ազդանշանն է։ 2009 թվականին Classic Rock ամսագիրը Մալքոլմին (ինչպես նաև եղբորը՝ Անգուսին) ընդգրկեց բոլոր ժամանակների ամենամեծ կիթառահարների ցանկում։
Ծանոթագրություններ
Կատեգորիա:Ավստրալիացի երաժիշտներ Կատեգորիա:Ավստրալիացի կիթառահարներ
Սաքոյիվար (գետ)
Սաքոյիվար, գետ Հայաստանի Գեղարքունիքի մարզում՝ Սևանա լճի ավազանում, Աստղաձոր գետի ձախ օժանդակը։ Սկիզբ է առնում համանուն լեռան հյուսիսային լանջից և Զոլաքար գյուղից 4 կմ հարավ միախառնվում մայր գետին։ Երկարությունը 6 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Աստղաձոր գետի վտակներ
Ֆելիքս Զալտեն
Ֆելիքս Զալտեն (Felix Salten, մինչև 1911 թվականը` Զիգմունդ Զալցման Siegmund Salzmann ), ավստրո-հունգարացի գրող-արձակագիր, լրագրող և քննադատ։ Լայնորեն հայտնի է իր «Բեմբի» (Bambi. Eine Lebensgeschichte aus dem Walde,1923) վեպի շնորհիվ, որի հիման վրա 1942 թվականին Ուոլտ Դիսնեյը նկարել է «Բեմբի» մուլտֆիլմը։
Հասուն շրջան
1889 թվականի հունվարի 15-ին Զիգմունդը An der Schönen Blauen Donau ամսագրում հրատարակել է իր առաջին բանաստեղծությունը։ 1890 թվականին Գրինշտայդլ սրճարանում նա ծանոթացել է Երիտասարդ Վիեննա գրական խմբակի անդամների հետ` նրանց հետ հաստատելով բարեկամական հարաբերություններ։ Խմբակի անդամներից էին Հերման Բարը, Հոֆմանսթանը, Արթուր Շնիցլերը, Կարլ Կրաուսը, Ռիխարդ Բեր-Հոֆմանը։ Ի տարբերություն այս հեղինակների` նա չէր սերում խոշոր բուժուազիայից և ապրում էր իր աշխատանքներից ստացված եկամուտներով։ Նրա վաղ աշխատանքները նկարագրում են կյանքի փորձը մեծ քաղաքում։ Երիտասարդ Վիեննայում գտնված տարիներին նրա արվեստը աղերսներ ուներ իմպրեսիոնիզմի հետ։ Զիգմունդի և նրա ընկերների միջև առաջին տարաձայնություններն սկսվում են 1893 թվականին, երբ նա քննադատում է Շնիցլերի և Հոֆմանսթանի անճշտությունները։ Չնայած դրան` նա վերջինիս հետ հեծանվային արշավ է սկսում, նույնիսկ նման են նրանց սիրային պատմությունները։ Այսպես, Զալտենը Ադել Զանդրոկի (Adele Sandrock) հետ սիրախաղ է սկսում, որպեսզի Արթուր Շնիցլերին հնարավորություն տա վերջ տալու նրա հետ ունեցած հարաբերությունները։ Զալտենի սիրուհին այդ ժամանակ Լոտե Գլյասն էր (Lotte Glas), ով Շնիցլերի «Ճանապարհ դեպի ազատություն» (Der Weg ins Freie) գրքի հերոսուհի Թերեզայի նախատիպն է։ Զալտենը Գլյասի հետ ծանոթացել է 1894 թվականին Կարլ Կրաուսի մոտ։ 1895 թվականին Գլյասը նրանից դուստր է ունենում, ում, ինչպես ընդունված էր, հանձնում են Ստորին Ավստրիայում ապրող դայակի։ Այդ ժամանակ նա տարաձայնություններ է ունենում Կրաուսի հետ, ով քննադատում էր Զալտենի ու նրա ընկերների ստեղծագործությունները։ Շուտով դստեր մահից հետո Զալտենը վերջ է տալիս Գլյասի հետ ունեցած հարաբերություններին։ 1896 թվականի դեկտեմբերի 14-ին կայացած միջադեպը հասարակական սկանդալի է վերածվում. Զալտենն ապտակում է Կրաուսին, ով տարածել էր Զալտենի և Օթիլյա Մետցելի (Ottilie Metzel) հարաբերությունների մասին։
1894 թվականի աշնանը Զալտենը ստանձնում է Wiener Allgemeine Zeitung-ի խմբագրի պարտականությունները` այնտեղ աշխատելով նաև որպես թատերական քննադատ։ Այս պաշտոնում նա սատարում է իր ընկերներին, հատկապես` Շնիցլերին։ 1898 թվականին Զալտենը ծանոթանում է էրցհերցոգ Լեոպոլդ Ֆերդինանդի հետ` դրանով ծանոթանալով նրա ընտանիքի ու Հաբսբուրգների պալատի կյանքին։
1902 թվականի Զալտենն աշխատանքի է անցնում վիեննական Die Zeit թերթում։ Պալատական սկանդալների մասին նրա հրապարակումները նրան ճանաչելի են դարձնում նաև Վիեննայի սահմաններից դուրս։ Ի թիվս այլ նորությունների` նա հաղորդում էր էրցհերցոգ Լեոպոլդի` թեթևաբարո կանանց հետ հանդիպելու, Լեոպոլդի քրոջ` Լուիզայի և Անդրե Գիրոնի (André Giron) ինտրիգի մասին։ Այս հրապարակումները, ինչպես նաև նրա «Ժոզեֆինա Մուտցենբահեր» անոնիմ վեպը բնորոշվում են որպես «կրքի ու ցանկասիրության բնական լինելուն աջակցող ելույթներ» (Plädoyer für die Natürlichkeit von Lust und Begierde):
1903-1905 թվականներին Զալտենը Սաշա կեղծանունով Die Zeit թերթում հրատարակում է Եվրոպայի միապետների դիմանկարները։ Գերմանական կայսր Վիլհելմ II-ին նա պատկերել էր հետևյալ կերպ. «Պատմությունը նրա անսահման երախտապարտ կլինի, և նա կարող է ունենալ դժգոհ հետնորդներ այն բանի համար, որ նրա կառավարման օրոք բեղերը ֆանտաստիկ թռիչք են կատարել»։ Զալտենը, սակայն, կասկածամտորեն էր վերաբերվում ժամանակակից զանգվածային դեմոկրատիային։ Դրա հիմնական պատճառը քրիստոնյա-սոցիալիստներն էին` Կարլ Լյուգերի գլխավորությամբ, և նրանց հակասեմական հայացքները։
1901 թվականին նա հիմնում է «Երիտասարդ վիեննացիների «Սիրելի Ավգուստինին» թատրոն» կաբարեն (Jung-Wiener-Theater „Zum lieben Augustin“)` ոգեշնչվելով Էռնստ ֆոն Վոլցոգենի «Ուբերբրետլ» գրական կաբարեից։ Զալտենը փորձում էր ժամանակակից տրամադրությունները փոխանցել երաժշտության, տեքստի, պարի ու ինտերիերի միջոցով։ Սակայն առաջին միջոցառումը Ան դեր Վին թատրոնում, որ կայացել է 1901 թվականի նոյեմբերի 16-ին, հաջողություն չի ունեցել ։ Վերջին միջոցառումը կայացել է նոյեմբերի 21-ին. դրանք ավարտվեցին Զալտենի համար 6.000 կրոնի վնասով։
Չնայած մեծ պարտքերին (հարսանիքից հետո 60.000 կրոն)` Զալտենը շարունակում էր անխնայորեն ծախսել։ 1904 թվականին նա ուղևորություն է կատարում Եգիպտոս, պարբերաբար հանգստանում է Բալթիկ ծովի ափին ու Վենետիկում, իսկ 1909 թվականին վիլլա է վարձակալում Վիեննայի քոթեջային թաղամասում։
1906 թվականին Զալտենն ուղևորվում է Բեռլին` Ullstein Verlag հրատարակչություն, որպեսզի ստանձնի B.Z. am Mittag և Berliner Morgenpost թերթերի գլխավոր խմբագրի պաշտոնը։ Զալտենի համարձակ մտահղացումն էր Սան Ֆրանցիսկոյի երկրաշարժի մասին ինքնահնար տեղեկություններ տալ, որոնք, գրված լինելով Բեռլինում, շատ մոտ էին ճշմարտությանը։ Մի քանի ամիս անց նա վերադառնում է Վիեննա, քանի որ նրան դուր չի գալիս Բեռլինի քաղաքական ու սոցիալական մթնոլորտը։ Նա շարունակում է աշխատանքը Die Zeit-ում։
Ֆինանսական հաջողությունների ակնկալիքով 1909 թվականին նա լիբրետո է գրում Յոհան Շտրաուսի «Հարուստ աղջիկներ» (Reiche Mädchen) օպերետի համար։ Սակայն ոչ այդ և ոչ էլ հաջորդ երկու լիբրետոները հաջողության չարժանացան։ Սկսած 1913 թվականից Զալտենը սցենարներ է գրում նաև ֆիլմերի համար։ 1913 թվականի հոկտեմբերի 16-ին Բեռլինում ներկայացվում է նա առաջին ֆիլմը` «Կրակովյան վաշխառուն» (Der Shylock von Krakau): Մինչև 1918 թվականը զբաղված Ֆելիքս Զալտենը զբաղված էր ֆիլմերի արտադրությամբ` մասնակցելով ավելի քան 11 ֆիլմի ստեղծմանը։
1899 թվականին նա գրում է «Շարքայինը» պիեսը, որն իր հակամիլիտարիստական ուղղվածության պատճառով ցուցադրվել է միայն 1919 թվականին։ Զալտենը Թեոդոր Հերցլի երկրպագուն էր և 1899-1900 թվականներին հոդվածներ է գրել նրա Die Welt թերթի համար։ Հերցլի նկատմամբ ունեցած հետաքրքրությունը առիթ է դառնում 1909 թվականին Գալիցիա և Բուկովինա կատարած ուղևորությունների համար։
Զալտենը ոգևորված էր Առաջին համաշխարհային պատերազմի սկսվելով։ Նա ստեղծում է «Այն պետք է լիներ» («Es muß sein!») լոզունգը Neue Freie Presse թերթի համար։ Պատերազմի ժամանակ նա լրագրող էր Ավստրո-Հունգարիայի արտաքին գործերի նախարարության Fremdenblatt թերթում։ Neue Freie Presse և Berliner Tageblatt հրապարակվում են նրա հայրենասիրական պատկերներն ու արևմտաեվրոպական մշակույթին ու գրականությանը վերաբերող բանավիճային հոդվածներ։ 1917 թվականին նա պատերազմը բնութագրում է որպես «աղետ»։
Պատերազմից հետո Զալտենը տատանվում էր պահպանողական և ավելի ռազմաշունչ դիրքորոշումների մեջ` մեծ համակրանք ունենալով արմատական քաղաքական շարժման հանդեպ։ Մոտ 1923 թվականին նա գովեստային բնույթի հոդվածներ է տպագրում Կարլ Մարքսի, Վիկտոր Ադլերի և Լև Տրոցկու մասին, իսկ 1927 թվականին կոչ է անում քվեարկել սոցիալ-դեմոկրատների օգտին։ Ամեն դեպքում, նա կոկետություն էր անում նաև կաթոլիկ պահպանողականների հետ։ Նա սալոնային մշակույթից նահանջելու և բաց մասնակցության երկընտրանքի մեջ էր։
Fremdenblatt-ի լույսընծայման դադարից հետո 1919 թվականին Զալտենը գրում էր Neue Freie Presse-ի կիրակնօրյա ֆելիետոնները։ Սկսած 1920-ական թվականներից` նա հրատարակել է մի քանի հանրահայտ վեպեր։ 1923 թվականին լույս են տեսել կենդանիների մասին վեպեր` «Ֆլորենտական շունը» (Der Hund von Florenz) և «Բեմբին» (Bambi. Eine Lebensgeschichte aus dem Walde` «Բեմբի։ Անտառի կենսագրությունից»), որոնք հետագայում էկրանավորվել են Walt Disney Productions ընկերության կողմից։ 1927 թվականին նա դարձել է Արթուր Շնիցլերի հետնորդը ավստրիական PEN միջազգային կազմակերպության նախագահի պաշտոնում։ 1930 թվականին նա եվրոպացի գրողների ու լրագրողների պատվիրակության կազմում ճանապարհորդություն է կատարում ԱՄՆ, ինչից հետո 1931 թվականին հրատարակում է «Հինգ րոպե Ամերիկայում» (Fünf Minuten Amerika) գիրքը։
Լինելով PEN ընկերության նախագահ` նա հրաժարվում է ներքաշվել նացիստական Գերմանիայի ղեկավարության շուրջ ստեղծված կոնֆլիկտի մեջ` ցույց տալով իր «փոքր հեռատեսությունը»։ 1933 թվականի մայիսի 21-ին Դուբրովնիկում կայացած հանդիպման ժամանակ նա անցանկալի մարդ է համարվում, քանի որ չի միանում նացիստական Գերմանիայում գրքերի այրման դեմ հանդես եկող գրողների բողոքներին։ 1933 թվականի հունիսի 27-ի գլխավոր հավաքի ժամանակ նա հրաժարվում է պաշտոնից, ինչից հետո տեղի է ունենում ակումբի աջարմատական անդամների առանձնացումը։ Դրանից հետո Զալտենը դուրս է մղվում հասարակական կյանքի մասնակցությունից։ 1935 թվականին Գերմանիայում նրա գրքերն արգելվում են։ Դրա և որդու վարկերը մարելու պատճառով Զալտենը կանգնում է ֆինանսական դժվարությունների առաջ։
Անշլյուսից հետո` 1938 թվականին, նա փախչում է անձնական բռնադատումից։ Դրա պատճառ է հանդիսացել հավանաբար ամերիկացի դիվանագետ Լելանդ Մորիսին աջակցումը։ Նրա դուստրը` Աննա Ռեմանը, ամուսնացել էր Շվեյցարիայում Վայթ Վիլերի հետ և 1939 թվականի փետրվարին ապրելու իրավունք ստացել իր ծնողների համար, սակայն կառավարական հրապարակումներում լրագրողի հաստիք չի գտնվում։ Զալտենի կյանքի վերջին տարիները պայմանավորված էին տնտեսական խնդիրներով. նա կախված էր Ամերիկայից փոխանցվող հեղինակային վճարումներից։
Ֆելիքս Զալտենը մահացել է 1945 թվականի հոկտեմբերի 8-ին Ցյուրիխում։ Թաղված է Ունտերեր Ֆրիզենբերգ հրեական գերազմանատանը։ 1961 թվականին Վիեննայի Դոնաուշտաֆտ շրջանում նրա պատվին փողոց է անվանակոչվել` Զալտենշտրասե (Saltenstraße):
Գրականություն
Կատեգորիա:Ավստրիացի գրողներ Կատեգորիա:Ավստրիացի լրագրողներ Կատեգորիա:Գրաքննադատներ Կատեգորիա:Գերմանացի գրողներ Կատեգորիա:Գրական կեղծանուններով հայտնի հեղինակներ Կատեգորիա:Ավստրիացի մանկագիրներ Կատեգորիա:Ավստրիացի սցենարիստներ Կատեգորիա:Գերմանացի սցենարիստներ Կատեգորիա:Ավստրիացի արձակագիրներ Կատեգորիա:Ավստրիացի դրամատուրգներ
Անատոլի Բուդաև
Անատոլի Պետրովիչ Բուդաև (Анатоль Пятровіч Будаеў, ), բելառուս ֆուտբոլիստ, պաշտպան։
Կարիերա
Բորիսովի մանկապատանեկան դպրոցի սան է, իր կարիերան սկսել է «Բերեզինե» ակումբում (հետագայում՝ «Ֆոմալգաուտ»)։ Այնուհետև տեղափոխվել է Ժոդինոի «Տորպեդո» և ԲԱՏԷ ակումբներ։ 1998 թվականից խաղացել է Սոլիգորսկի «Միներ» ակումբում։ Նա դարձավ Սոլիգորսկ ակումի առաջատարներից մեկը։ Անատոլի Բուդաևի՝ թիմի ավագ լինելու ժամանակ «Շախտյորը» նվաճել է Բելառուսի գավաթը և հաղթել Բելառուսի առաջնությունում։ 2006 թվականի մրցաշրջանից հետո  նա ավարտել է իր կարիերան։
Կարիերան ավարտելուց հետո աշխատել է «Բելառուսկալի» հանքում, խաղացել է մինի-ֆուտբոլ Սոլիգորսկի «Գորնյակ» ակումբում։
Նա մահացել է 2013 թվականի հուլիսի 18-ին ։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի պաշտպաններ
Hands All Over (այլ կիրառումներ)
Hands All Over, կարող է վերաբերել՝
Վալ լե Բեն
Վալ լե Բեն (Vals-les-Bains), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 3737 մարդ, բնակչության խտությունը` 194.64 մարդ/կմ²։ Բնակավայրը զբաղեցնում է 19.2 կմ² տարածք։
Աշխարհագրություն
Գտնվում է Փարիզ քաղաքից 490 կմ հարավ, Լիոն քաղաքից` 130 կմ հարավ, Պրիվա քաղաքից` 20 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սևանի կասկադը (ֆիլմ)
Սևանի կասկադը, 1948 թվականին «Երևան» կինոստուդիայի Հայկինոխրոնիկա մասնաճյուղի նկարահանած հայկական ֆիլմ։
Սյուժե
Ֆիլմը ցուցադրում է Սևանի ջրերի օգտագործումը Հրազդան գետի հիդրոէլեկտրակայանների աշխատանքի համար ։
Ծանոթագրություններ
Կատեգորիա:1948 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Էրազմ Քարամյանի ֆիլմեր
Քրիստոնեական տոներ
Քրիստոնեական տոներ, հանդիսավոր օրեր քրիստոնեական եկեղեցու կյանքում։ Դրանք միասին կազմում են մեկամյա պատարագի շրջան (պատարագային տարի)։
Պատմություն
Ավետարաններից մենք իմանում ենք, որ Հիսուս Քրիստոսն իր աշակերտների հետ նշել է Զատիկը, Միջինքը, Տաղավար տոները և հրեական այլ տոներ։ Նա օգտագործել է շաբաթ օրը (հիմնական տոնը հրեաների համար) որպես քարոզչության ամենահարմար ժամանակը՝ մարդկանց մեծ հավաքույթի պատճառով։ Եվ Նրա պահվածքը ցույց է տվել իր վերաբերմունքը յոթերորդ օրվա նկատմամբ։
Առաքյալները նույնպես մասնակցում էին հրեական տոներին և հետևելով իրենց տիրոջ օրինակին՝ շաբաթ օրերը քարոզում էին Ավետարանը։
Հաջորդ երկու դարերի ընթացքում եկեղեցին աստիճանաբար հաստատել է մի շարք նոր տոներ և քրիստոնեական ոգով բացահայտել դրանց իմաստը։
Տոների շատացումը և աշխուժացումը տեղի է ունեցել IV դարում, երբ Հռոմեական կայսրերը քրիստոնեական եկեղեցուն տվել են ազատություն և արտոնություններ։ Տոների քանակն ավելացնելու պատճառներից մեկն էլ հեթանոսությունից ազատվելու ցանկությունն էր։ Տոներն առաջնային են յուրաքանչյուր հասարակության մեջ և կազմում են հոգևոր կյանքի հիմնական մասը։
IV դարից ի վեր տոները ձեռք են բերել առեղծվածային իմաստ՝ ծիսական իրադարձությունների հետ կապված։ «Հաղորդություն» բառի իմաստը, որը Պողոս առաքյալի մոտ և վաղ քրիստոնեության մեջ նշանակում էր Քրիստոսի ամբողջ գործը` «Փրկությունը», այժմ փոխվել է և դարձել անհատական ​​տոների, քահանաների, ծեսերի սահմանումը, որում հիշատակվում և հավատացյալներին է հաղորդվում Փրկչի անհատական ​​գործողությունների էությունը. «Հիմա Քրիստոսի այլ արարքներ են և մեկ այլ հաղորդություն,- բացականչել է սուրբ Գրիգոր Լուսավորիչ,- Քրիստոսը լուսավորվում է, մենք նույնպես լուսավորվելու ենք։ Քրիստոսը ընկղմվում է ջուրը, մենք էլ՝ նրա հետ կիջնենք և նրա հետ դուրս կգանք» ։
Դոգմատիկ վեճերի ժամանակ տոները սկսել են արտացոլվել և ամրապնդել դրանցում ձեռք բերված արդյունքները։ Այսպիսով, Սուրբ Ծննդի զարգացումը արդյունք էր Նիկիայի Ա տիեզերական ժողովի ժամանակ միադավանության համար մղվող պայքարի։
Հատկանշական է, Կապադովկյանների «Հայտնություն» տոնի անվան փոխարինումը մեկ այլ անվամբ` «Աստվածահայտնություն»։ Սուրբ Ծնունդը Ուղղափառության հաղթանակն է արիոսականության դեմ՝ հաստատելով Քրիստոսի աստվածային արժանապատվությունը։ Այնուհետև Աստվածահայտնության տոնը երկփեղկվել է. դեկտեմբերի 25-ը (հունվարի 7) դարձել է Աստծո մարդեղացման առանձնահատուկ հիշողություն, իսկ Աստծո մկրտությունը հունվարի 6-ին (հունվարի 19)՝ Աստվածահայտնություն, այսինքն՝ աշխարհում առաջին անգամ դրսևորվել է Սուրբ Երրորդությունը։ Քրիստոսի ծնունդը դեկտեմբերի 25 տեղափոխելով՝ եկեղեցին հակակշիռ է ստեղծել հեթանոսությանը և ապահովել հավատարիմ մարդկանց հեթանոսական տոնի մասնակցությունից. քրիստոնեական եկեղեցին հակահարված է տվել հեթանոսական պաշտամունքին և թույլ չի տվել, որ հավատացյալները դրան մասնակցեն։ Հռոմեացիները Սուրբ ծնունդը տոնում են դեկտեմբերի 25-ին, որը կոչվում է «արևի ծննդյան օր» («dies natalis Solis invicti»):
Երրորդ պատմական փուլը տոնի ընթացքի զարգացումն էր. Նախահայրերի և Սուրբ հայրերի հատուկ նախապատրաստությունը Կիրակիին, Տիրոջ թլփատության (հունվարի 14) միջանկյալ տոնը և Տիրոջն ընդառաջ գնալու եզրափակիչ տոնը։ Զատկի տոնը ունեցել է տարբեր զարգացումներ` իրենց աստիճանական ավարտով և պատմական հատուկ հիշողություններով։
Տոները կապված են միմյանց հետ հոգևոր և երկրային կապով։ Զատկի և Սուրբ Ծննդյան մեջ կա ժամանակի և ռիթմի կապ, իսկ «Մարիամ Աստվածածնի վերափոխումը» տոնի իրադարձությունները կապված են այդ նույն օրը Ձիթենյաց լեռան վրա երեք տաճարների օծման հետ։
Եկեղեցական տոների մեջ ամենահինը պետք է ճանաչվեն Սուրբ Մարիամ Աստվածածնին նվիրված տոները, որոնք ուղղակիորեն առնչվում են Քրիստոսի Ծնունդին։ Արևմուտքում այն համընկնում է «Երանելի Կույս Մարիամի հաղթանակի» տոնին (հունվարի 1-ին), որը նշվել է որոշ հին հուշարձաններում։ Սա ցույց է տալիս Մայր Աստվածածնի կապը Սուրբ Ծննդյան տոնի հետ։ Բայց քանի որ տոների բուն գաղափարը զարգանալով մեկուսացել և անկախացել է պատարագի տարվա ընդհանուր կառուցվածքից, այդ կապը թուլացել է։
Այս սկզբունքով է առաջացել Խաչվերացը։ Տոնը նվիրված է երկու կարևոր իրադարձությունների։ Խաչվերաց նշանակում է խաչը վեր բարձրացնել։ Հայոց եկեղեցու հինգ տաղավար տոներից է և նշվում է սեպտեմբերի 14-ի մոտակա կիրակի օրը։
Հղումներ
Կատեգորիա:Քրիստոնեական տոներ Կատեգորիա:Քրիստոնեական տերմիններ
Եդեսիա
Անվան ծագում
Հնագույն անունը Օրրոն էր, մ․ թ․ ա․ 303 թվականին Սելևկիոս Ա․ Նիկատորը վերաշինեց այն և անվանեց Եդեսիա՝ ի պատիվ Մակեդոնիայի նույնանուն քաղաքի։
Պատմություն
Մ․ թ․ ա․ 312–մ․ թ․ ա․ 216 թվականներին Օսրոյենեի թագավորության մայրաքաղաքն էր։ 216 թվականին Հռոմի Կարակալլա կայսրը, գահընկեց անելով Օսրոյենեի վերջին թագավոր Աբգարին, Եդեսիան դարձրեց գաղութ։ 363 թվականի հռոմեա–պարսկական հաշտության պայմանագրով Եդեսիան անցավ Սասանյան Իրանին։ Եդեսիան V–VI դդ․ եղել է կռվախնձոր Պարսկաստանի և Բյուզանդիայի միջև։ Պարսից թագավորներ Կավատն ու Խոսրով Անուշրվանը բազմիցս փորձել են գրավել այն։ 640 թվականին Եդեսիան գրավել են արաբները, որոնց տիրապետության տակ է մնացել մինչև 944 թվականը։ Այնուհետև Եդեսիային տիրել են բյուզանդացիները, ապա՝ Մրվանյան ամիրաները, իսկ 1071 թվականին՝ սելջուկ–թուրքերը։ 1098 թվականին, Խաչակրաց առաջին արշավանքի ժամանակ, Բալդուինը հիմնեց Եդեսիայի կոմսությունը։ 1391 թվականին Եդեսիան ավերել են Լենկթեմուրի հրոսակները։ Այնուհետև Եդեսիային տիրել են թուրքմեն ամիրաները, 1512 թվականից՝ պարսիկները, 1637 թվականից՝ օսմանյան թուրքերը։
Եդեսիան և Հայաստանը
Եդեսիան Հայաստանի հետ տնտեսական ու մշակութային սերտ կապեր էր պահպանում դեռևս հին շրջանում և վաղ միջնադարում։ Դրանք ավելի ծավալվեցին հայոց պետականության վերականգնումից հետո։ Քաղաքն ուներ գեղեցիկ դիրք, շրջապատված էր ավաններով։ Ներսես Շնորհալին իր «Ողբ Եդեսիո» պոեմում վառ գույներով է նկարագրել նրա ամուր, բարձր պարիսպները, շուկաները, տները։ V դարից սկսած հայերի մեջ արմատացած էր այն համոզմունքը, որ Եդեսիայի թագավորությունը հայկական էր, նրա թագավորները հայեր էին, և որ Եդեսիան հիմնադրել է հայոց Տիգրան Բ Մեծը։ XI–XII դդ․ Եդեսիայում հայ բնակչությունը ավելի ստվարացավ։ 1144 թվականին Եդեսիայում կար 47 հազար հայ բնակիչ։ Այդ են վկայում ոչ միայն հայկական, այլև արաբական սկզբնաղբյուրները։ XII դ․ արաբ պատմագիր Իբն ալ Ասիրի հավաստմամբ Եդեսիան ամբողջությամբ հայերով էին բնակեցված։ Այս պատճառով Բյուզանդիան, ապա նաև սելջուկները ստիպված էին Եդեսիայի քաղաքագլուխ (դուկ) նշանակել հայերից։
Կատեգորիա:Սրբազան քաղաքներ Կատեգորիա:Թուրքիայի հին հունական հնավայրեր Կատեգորիա:Թուրքիայի հռոմեական տեղավայրեր Կատեգորիա:Վերին Միջագետք Կատեգորիա:Թուրքիայի հռոմեական քաղաքներ Կատեգորիա:Թուրքիայի քաղաքներ Կատեգորիա:Շանլըուրֆայի մարզի պատմություն Կատեգորիա:Հարավարևելյան Անատոլիայի հնավայրեր
Սաբուե (Ախմետայի շրջան)
Սաբուե  (საბუე), գյուղ Վրաստանում։ Գտնվում է Կախեթի մարզի Ախմետայի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ ։ Կենտրոնի բարձրությունը 650 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Ասադ Մուֆլահ Դաղիր
Ասադ Մուֆլահ Դաղիր, արաբ հասարակական գործիչ, լրագրող։
Պատմամշակութային բնույթի գրքերի հեղինակ է։ «Արաբական ապստամբությունը» (1989) գրքում քննարկել է արաբա-թուրքական հակամարտության պատճառներն ու բնույթը, թուրքական լծի դեմ, 1916 թվականի արաբական ապստամբության տարբեր խնդիրներ, ինչպես նաև Հայկական հարցը՝ Արևելյան հարցի շրջանակներում։
Վերլուծելով թուրքական կառավարության հակահայկական քաղաքականությունը՝ լուսաբանել է 1894-1896 թվականի հայկական կոտորածները Սասունում, Մուշում, Կոստանդնուպոլսում և այլուր, 1909 թվականի Ադանայի կոտորածները։ Այդ քաղաքականության ներքին դրդապատճառները բացատրելիս Դաղիրը ելնում է Թուրքիայի մեծ վեզիր Սայիդ Հալիմի այն հայտարարությունից, թե Հայկական հարցն անհնար է լուծել առանց հայերին վերացնելու։ Դաղիրը միաժամանակ մերկացնում է մեծ տերությունների երկդիմի քաղաքականությունն ու դիվանագիտական խաղերը Հայկական հարցում։ Ըստ Դաղիրի, Հայկական հարցը առաջին աշխարհամարտի պատճառներից մեկն էր, իսկ պատերազմը արևելյան հարցը և դրա բաղադրատարրերը վերջնականապես լուծեց ռասայական հիմքի վրա։
Սաքոյիվար (լեռնագագաթ)
Սաքոյիվար, լեռնագագաթ Հայաստանի Գեղարքունիքի մարզում՝ Վարդենիսի լեռների հյուսիսային լանջերն, Մարտունի և Աստղաձոր գետերի վերնագավառների միջև, Զոլաքար գյուղից 10 կմ հարավ։ Բարձրությունը 3299 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ
Հայաստանի առողջավայրերը (ֆիլմ)
Հայաստանի առողջավայրերը, 1940 թվականին «Երևան» կինոստուդիայի Հայկինոխրոնիկա մասնաճյուղի նկարահանած հայկական ֆիլմ։
Ծանոթագրություններ
Կատեգորիա:1940 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Էրազմ Քարամյանի ֆիլմեր
Back to Black (ալբոմ)
Back to Black, բրիտանացի երգչուհի Էմի Ուայնհաուսի երկրորդ և վերջին ստուդիական ալբոմը, որ թողարկվել է 2006 թվականի հոկտեմբերի 27-ին Island Records լեյբլով։ Թողարկվել են ալբոմի մի քանի սինգլներ՝ « Rehab », « You Know I’m No Good », « Back to Black », « Tears Dry on Their Own » և « Love Is a Losing Game »։
Երաժշտական քննադատների մեծ մասը դրական է արտահայտվել ալբոմի վերաբերյալ՝ բարձր գնահատելով երգերի հեղինակի տաղանդը. դրանք գրել է Էմի Ուայնհաուսը դասական սոուլի ազդեցությամբ, իսկ որպես համապրոդյուսերներ հանդես են եկել Սալամ Ռեմին ու Մարկ Ռոնսոնը։ «Գրեմմիի» 50-րդ մրցանակաբաշխության ժամանակ Ուայնհաուսն ստացել է հինգ մրցանակ «Լավագույն փոփ ալբոմ», «Լավագույն նոր արտիստ» և «Տարվա երգ», «Տարվա ձայնագրություն» ու «Փոփ երգի լավագույն կանացի կատարում» անվանակարգերում «Rehab» երգի համար։ Back to Black ալբոմը ներկայացված է եղել նաև «Տարվա ալբոմ» անվանակարգում։
Թողարկում
Ալբոմի դելյուքս հրատարակությունը թողարկվել է Եվրոպայում 2007 թվականի նոյեմբերի 5-ին։ Վերահրատարակությունը ներառում էր առաջին ալբոմի երգերի վերամշակված տարբերակները, իսկ երկրորդ ձայնասկավառակում ներառված էին «բի սայդ»-եր, հազվագյուտ ու համերգային թրեքներ, այդ թվում՝ Live Lounge ծրագրում հնչած «Valerie» երգը, որ մինչ այդ հասանելի էր միայն Մարկ Ռոնսոնի «Version« ալբոմում։
Back to Black ալբոմի առաջին սինգլը, որ թողարկվել է 2006 թվականի հոկտեմբերի 23-ին, «Rehab» երգն է, որի պրոդյուսերը եղել է Մարկ Ռոնսոնը։ Երգը նվիրված է երգչուհու անցյալին, երբ նա իր մենեջերների պնդմամբ ալկոհոլիզմից ու թմրամոլությունից բուժման կուրս էր անցնում վերականգնողական կենտրոնում ։
2006 թվականի հոկտեմբերի 22-ին թվային տարածման հիման վրա երգն ընդգրկվել է UK Singles Chart հիթ-շքերթում՝ զբաղեցնելով 19-րդ հորիզոնականը, իսկ մեկ շաբաթ անց, երբ թողարկվեց սինգլի սկավառակը, այն զբաղեցրեց 7-րդ հորիզոնականը։ 2007 թվականի վերջին ալբոմն ստացավ BPI հավաստագիր՝ դառնալով այդ տարվա ամենաշատ վաճառված ալբոմը Մեծ Բրիտանիայում ։
Ալբոմի երկրորդ սինգլը դարձավ «You Know I’m No Good» երգը, որ թողարկվել է 2007 թվականի հունվարի 8-ին ռեմիքս տարբերակի հետ միաժամանակ, որի ստեղծմանը մասանակցել է Ghostface Killah-ը։ Երգը UK Singles Chart հի-շքերթում գրավեց 18-րդ հորիզոնականը, և նույն շաբաթում «Rehab» երգը բարձրացավ մինչև 20-րդ հորիզոնական։ Back to Black սինգլը թողարկվել է ԱՄՆ-ում 2007 թվականի մարտին, իսկ «You Know I’m No Good» երգն այնտեղ դարձել է գլխավոր սինգլ։
Մեծ Բրիտանիայում թողարկված երրորդ սինգլը դարձավ «Back to Black» երգը, որ այնտեղ հրատարակվեց 2007 թվականի ապրիլի 30-ին և հիթ-շքերթում հասավ մինչև 25-րդ հորիզոնական։ Այդ ժամանակ «Rehab» երգը փորձեցին հանել սկավառակից, որովհետև մեղադրանքներ էին հնչում, թե երգը նպաստում է թմրամոլության ու ալկոհոլիզմի տարածմանը։ 2007 թվականի հունիսի 14-ին այդ երգն զբաղեցրեց Billboard Hot 100 հիթ-շքերթի 10-րդ հորիզոնականն այն բանից հետ, երբ Էմի Ուայնհաուսն այն կատարեց MTV Movie Awards հանդիսության ժամանակ։ Հաջորդ շաբաթ երգն զբաղեցրեց հիթ-շքերթի 5-րդ հորիզոնականը։
Ալբոմի «Tears Dry on Their Own» սինգլը թողարկվել է 2007 թվականի օգոստոսի 13-ին և բրիտանական հիթ-շքերթում հասել է մինչև 16-րդ հորիզոնական, իսկ 2007 թվականի դեկտեմբերի 10-ին թողարկված «Love Is a Losing Game» երգը դարձել է 46-րդը։
Լա Սելվ (Էնայի գավառ)
Լա Սելվ (La Selve), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։
Պիեռ Հեփես
Պիեռ Հեփես (ծնված որպես՝ Պետրոս Սիմոնյան, 1876-անհայտ), հայ պատմաբան, հասարակական գործիչ։
Լա Սելվ (Էնայի գավառ)
Համայնքի INSEE ծածկագիրն է 02705։
Պիեռ Հեփես
Նախնական կրթությունն ստացել է ծննդավայր Զմյուռնիայում։ 1922 թվականին, Զմյուռնիայի աղետի հետևանքով ապաստանել է Ֆրանսիայում։ 1934 թվականին հիմնել է «Զմյուռնիո և շրջաններու հայրենակցական վերաշինաց միությունը»՝ խորհրդային Հայաստանում Նոր Զմյուռնիա ավանը կառուցելու նպատակով։
Լա Սելվ (Էնայի գավառ)
Բնակչություն
Համայնքի բնակչությունը 2010 թվականի մարդահամարի տվյալներով կազմել է 205 մարդ։
Պիեռ Հեփես
Հեղինակն է «Հայկական Զմյուռնիա» (1936) հուշամատյանի, որտեղ պատմում է Զմյուռնիայի հայկական գաղութի կազմավորման, կրոնական և մշակութային հաստատությունների, գործիչների մասին։ «Մեծ երեկույթի» վերջին պարահանդեսը կամ «Տիեզերական հանրապետությունը» (1955, ֆրանսիա) աշխատության մեջ մեծ տեղ է հատկացրել հայերի ցեղասպանության դրդապատճառների, մասոնականության, թուրքացած հրեա «դյոնմեների» (հավատափոխներ) դերի վերլուծությանը։ Գիրքը 1990 թվականին լույս է տեսել արաբերեն թարգմանությամբ՝ «Սիոնիզմը և նահատակ ժողովուրդները» վերնագրով։
Լա Սելվ (Էնայի գավառ)
Տնտեսություն
2010 թվականին 139 մարդկանցից (15—64 տարեկան) 94-ը եղել են առավել ակտիվ տնտեսվարողներ, 45-ը եղել են համեմատաբար ոչ ակտիվ (ակտիվության ցուցանիշը կազմել է 67,6 %, 1999 թվականին եղել է 73,3 %)։ 94 ակտիվ քաղաքացիներից 83-ը աշխատել են տարբեր ձեռնարկություններում (43 տղամարդ և 40 կին), անաշխատունակների թիվը կազմել է 11 մարդ (6 տղամարդ և 5 կին)։ 45 ոչ ակտիվ մարդկանցից 11-ը եղել են կամ աշակերտ կամ էլ ուսանող, 17-ը եղել են թոշակառու, 17-ը եղել է ոչ ակտիվ այլ պատճառներով ։
Վալվինիեռ
Վալվինիեռ (Valvignères), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 421 մարդ, բնակչության խտությունը` 14.14 մարդ/կմ²։ Բնակավայրը զբաղեցնում է 29.78 կմ² տարածք։
Աշխարհագրություն
Գտնվում է Փարիզ քաղաքից 520 կմ հարավ, Լիոն քաղաքից` 145 կմ հարավ, Պրիվա քաղաքից` 27 կմ հարավ։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 272 աշխատունակ (15-64 տարեկան) բնակիչ, որոնցից ակտիվ էին 201-ը, իսկ ոչ ակտիվները` 71։ Ակտիվության ցուցանիշը կազմում է 73,9 %։ 201 աշխատունակ մարդկանցից աշխատել է 183 անձ (101 տղամարդ և 82 կին)։ Գործազուրկ են եղել 18 անձ (7 տղամարդ և 11 կին)։ 71 անաշխատունակներից 21-ը եղել են աշակերտներ կամ ուսանողներ, 26-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կոկտեյլ
Կոկտեյլ (cocktail), մի քանի բաղադրատարրերի միախառնումից ստացվող խմիչք։ Կոկտեյլները լինում են ալկոհոլային (ալկոհոլային խմիչք պարունակող մեկ կամ մի քանի բաղադրիչներ) և ոչ ալկոհոլային։
Երեկույթները, որոնց ժամանակ կոկտեյլ են խմում, անվանում են «կոկտեյլային»։ Նման երեկույթները տարածված են դիվանագիտական և էլիտային միջավայրում և նկարագրված են գեղարվեստական գրականության մեջ։
Ստուգաբանություն
Բառի ստուգաբանությունը միանշանակ չէ, գոյություն ունի ծագման ավելի քան 20 հնարավոր վարկած։ Լայն տարածում ունեն մի քանի պատմություններ, որոնք բառի ծագումը դիտարկում են ժողովրդական ստուգաբանության տեսանկյունից։
Օքսֆորդի անգլերեն բառարանը cocktail բառի ծագումը դիտարկում է «խառնած ըմպելիք» նշանակությամբ, կապում է ԱՄՆ-ի հետ և բառի՝ այդ իմաստով առաջին հիշատակությունը նշագրում է 1803 թվականում, սակայն հնարավոր է նաև, որ այդ բառը ամերիկյան ծագում չունի։
Հնարավոր է՝ ծագում է coquetier բառից՝ նշանակում է «պատվանդան ձվի համար», ինչը կապվում է 1800 թվականին Նոր Օռլեանում տեղի ունեցած «Սազերակ» կոկտեյլի հայտնագործմամբ։
Մեկ այլ վարկածի համաձայն՝ ծագում է coquetel բառից, որը Բորդոյի ամրոցներում վաղուց տարածում ունեցող խառնած ըմպելիք է, որը հեղափոխության ժամանակ ֆրանսիացի սպաների կողմից ներմուծվեց Ամերիկա։
Դիտարկվում է նաև ծագումը cock tail բառից, ինչը նշանակում է «աքաղաղի պոչ»։ Այս վարկածի համաձայն՝ ըմպելիքը հայտնի է XVII դարից, պատրաստվել է «Էլ» (Cock ale) գարեջրի և աքաղաղի արգանակի հիման վրա։ Cock tail և cock ale հավանական վարկածները բացատրվում են աքաղաղի փետուրի օգտագործմամբ, ինչը կոկտեյլը կապում է աքլորակռիվների հետ (հավանաբար այդ ըմպելիքը խմելով՝ նշում էին այն աքաղաղի հաղթանակը, որն ավելի շատ փետուր էր ունենում աքլորակռվից հետո) ։
Ալկոհոլային կոկտեյլներ
Ալկոհոլային կոկտեյլ՝ կոկտեյլ, որի բաղադրության մեջ մտնում է ալկոհոլային խմիչքների մեկ կամ մի քանի տեսակ։ Որպես կանոն՝ ալկոհոլային կոկտեյլները պատրաստվում են բարում՝ արհեստավարժ բարմենի կողմից։
Ալկոհոլային խմիչքների շարքում առանձնացնում են 3 մեծ խմբեր, չնայած նման տարանջատումը չի հանդիսանում սպառիչ, և շատ կոկտեյլներ կարող են չներառվել այս խմբերից և ոչ մեկում. Գոյություն ունեն ինչպես ավանդական կոկտեյլների բազմաթիվ տեսակներ (պունշ և ֆլիպ կոկտեյլները հայտնի են XVII դարից), այնպես էլ ոչ վաղ անցյալում հայտնի դարձած կամ առանձին խմբում ընդգրկված կոկտեյլներ՝ պունշ, ֆլիպ, հայբոլ, քոբլեր, քոլինզ, ջուլեպ, կոկտեյլ սաուեր, շերտավոր կոկտեյլներ, էգգ-նոգ և այլն։ Ժամանակի ընթացքում կոկտեյլների բաղադրությունը կարող է փոխվել. էգգ-նոգը ֆլիպից տարբերվում է սերուցքի ավելացմամբ, բայց վերջին տասնամյակներին սերուցքը մտել է նաև ֆլիպների շարքին դասակարգվող կոկտեյլների բաղադրության մեջ։
Բացի կոնկրետ տեսակներից, կոկտեյլները կարող են դասակարգվել ըստ հիմնական ալկոհոլային ըմպելիքի (կոկտեյլներ՝ օղու, ջինի, վիսկիի, բրենդիի, տեկիլայի, ռոմի, լիկյորի, գինու, փրփրուն գինու, ինչպես նաև գարեջրի հիման վրա)։